|  |
| --- |
| PATVIRTINTA |
| Klaipėdos miesto savivaldybės Jaunimo reikalų tarybos  |
|  2017m. gegužės 2d.  |
| posėdžio protokolu Nr. TAR1–53 |

**KLAIPĖDOS MIESTO SAVIVALDYBĖS JAUNIMO REIKALŲ TARYBOS 2016 METŲ VEIKLOS ATASKAITA**

2016 metais vyko 8 Klaipėdos miesto savivaldybės Jaunimo reikalų tarybos (toliau - JRT) posėdžiai. Jaunimo reikalų tarybą sudaro 14 narių: 7 savivaldybės deleguoti atstovai ir 7 jaunimo organizacijų deleguoti atstovai. Vidutinis jaunimo organizacijas taryboje atstovaujančių narių lankomumas buvo 66,07%, o savivaldybės deleguotų atstovų 55,35%.

2016 metais JRT pasitvirtino 12 veiklos krypčių pagal kurias planavo savo posėdžius:

1 posėdis

* pristatytas Jaunimo projektų dalininio finansavimo iš savivaldybės biudžeto lėšų nuostatų projektas, po diskusijos pateikti pasiūlymai darbo grupei nuostatų patobulinimui.
* Patvirtintos 2016 metų JRT veiklos prioritetinės veiklos kryptys ir už jų pristatymą atsakingų asmenų sąrašas.

2 posėdis

* Saulius Žukauskas pristatė JRT veiklos viešinimo strategiją, nutarta įpareigoti Saulių Žukauską parengti JRT veiklos viešinimo veiksmų planą ir pradėti jo įgyvendinimą.
* Nutarta organizuoti išplėstinius JRT mokymus kartu su kaimyninių savivaldybių jaunimo reikalų tarybomis.
* Vyko diskusija dėl premijų už miestui aktualius ir pritaikomuosius darbus skyrimo galimybės ne tik Klaipėdos universiteto, bet ir kitų aukštųjų mokyklų studentams, nes esama situacija sukuria neadekvačias sąlygas Klaipėdos m. studentams. Siūloma už miestui aktualius ir pritaikomuosius darbus 2017 ir vėlesniais metais Klaipėdos m. savivaldybės biudžete numatyti papildomas lėšas dar 5-ių kitų Klaipėdos m. aukštųjų mokyklų studentų piniginių premijų skyrimui.

3 posėdis

* Patvirtinta 2015m. JRT veiklos ataskaita.
* Patvirtinta rekomendacija Klaipėdos m. administracijos direktoriui dėl jaunimo skyriaus steigimo savivaldybėje.
* Aptarti JRT darbo grupės parengtų dalies Jaunimo projektų dalininio finansavimo iš savivaldybės biudžeto lėšų nuostatų priedų projektai ir pasiūlytos jų korekcijos.

4 posėdis

* patvirtintas projektų dalininio finansavimo iš savivaldybės biudžeto lėšų nuostatų projektas su priedais.
* Aptartas jaunimo skyriaus steigimo poreikis su Klaipėdos m. savivaldybės administracijos direktoriumi. Nutarta kreiptis į savivaldybės tarybos frakcijas dėl papildomo etato savivaldybėje taip pat į vienmandatėse išsinktus seimo narius dėl Jaunimo politikos pagrindų įstatymo pakeitimo, susijusio su jaunimo reikalų koordinatoriaus skaičių kvotomis pagal savivaldybės dydį.
* Pristatyti ir patvirtinti 2016 m. jaunimo projektų dalinio finansavimo prioritetai.

5 posėdis

* Išrinkti du JRT atstovai į jaunimo projektų vertinimo komisiją
* Patvirtinta 2016m. Jaunimo projektų vertinimo komisijos sudėtis
* Paulius Martinkėnas pristatė Jaunimo garantijų iniciatyvas ES ir Lietuvoje.
* J. Činauskaitė-Cetiner ir Socialinių mokslų kolegijos strateginės plėtros vadovė R. Mikalauskaitė pristatė Klaipėdos m. jaunimo informavimo ir bendradarbiavimo tinklo koncepciją ir veiksmus, kurie jau atlikti.
* J. Činauskaitė-Cetiner trumpai pristatė tarptautinės programos URBACT III projekto Gen-Y City esmę, tikslus ir uždavinius bei jaunimo politikos strategijos koncepciją
* J. Činauskaitė-Cetiner trumpai pristatė JAVAKIS sistemą, išskyrė jos privalumus ir trūkumus. Tačiau . koncentruotis į Klaipėdos m. jaunimo informavimo ir bendradarbiavimo tinklo kūrimą ir plėtojimą.

6 posėdis

* Vadovaujantis jaunimo projektų vertinimo komisijos kokybinio vertinimo rekomendacijomis patvirtintas 2016 m. jaunimo projektų paraiškų sąrašas su rekomenduojamomis skirti sumomis iš Klaipėdos m. savivaldybės biudžeto lėšų.
* Nutarta į Jaunimo reikalų departamento prie Socialinės apsaugos ir darbo ministerijos 2016 m. rugsėjo 27-28 dienomis organizuojamus mokymus Savivaldybių jaunimo reikalų tarybų nariams deleguoti A. Gedrimaitę, A. Kovalenkaitę, R. Marčiūtę, A. Vaičekauskienę

7 posėdis

* Vadovaujantis jaunimo projektų vertinimo komisijos kokybinio vertinimo rekomendacijomis patvirtintas 2016 m. papildomas jaunimo projektų paraiškų sąrašas su rekomenduojamomis skirti sumomis iš nepanaudotų savivaldybės biudžeto lėšų.
* Patvirtinti 2017 m. jaunimo projektų dalinio finansavimo prioritetai
* Pristatytos tarptautinės programos URBACT projekto „GEN\_Y City“ 2016 metais vykusios ir 2017 m. planuojamos vykdyti veiklos.
* J. Činauskaitė-Cetiner pristatytė 2016- 2019 m. Klaipėdos miesto savivaldybės Jaunimo politikos plėtros programos Nr. 09 projektą, kuris parengtas Jaunimo reikalų ir Akademinių reikalų tarybos nutarimų, Jaunimo reikalų departamento prie LR Socialinės apsaugos ir darbo ministerijos bei jaunimo ir su jaunimu dirbančių organizacijų rekomendacijų pagrindu ir siūlomas didinti nuo 50,7 tūkst. Eur (2016 m.) iki 160,5 tūkst. Eur (2017 m.). Pritarta 2016- 2019 m. Klaipėdos miesto savivaldybės Jaunimo politikos plėtros programos Nr. 09 projektui su siūlymu pinigines premijas skirti visų Klaipėdos m. aukštųjų mokyklų studentams ir dalinio būsto nuomos kompensavimo priemonę praplėsti iki stipendijų.

8 posėdis

* Išvykstamasis posėdis į Klaipėdos karalienės Luizės jaunimo centro Atviras jaunimo erdves (kvorumo nebuvo). Atviros jaunimo erdvės vadovė V. Jokubynaitė aprodė erdves ir pristatė veikla ir iššūkius, aptartos veiklos perspektyvos ir galimybės.
* Informuota, kad LR Socialinės apsaugos ir darbo ministerija kartu su Jaunųjų profesionalų programa „Kurk Lietuvai“ organizuoja konkursą, kurio metu bus renkama „Draugiška jaunimui savivaldybė“. Tuo tikslu būtina užpildyti klausimyną kartu su JRT nariais. Klausimą nuspręsta aptarti artimiausiame JRT posėdyje.

|  |  |
| --- | --- |
| JRT pirmininkė | Rūtenė Morkūnienė |